CELEX: 32018R0828
Language: fi
Date: 2018-02-15 00:00:00
Title: Komission delegoitu asetus (EU) 2018/828, annettu 15 päivänä helmikuuta 2018, delegoidun asetuksen (EU) 2015/68 muuttamisesta lukkiutumattomia jarrujärjestelmiä, korkeapaineisia energianvaraajia ja yksipiirisiä hydrauliikkaliitäntöjä koskevien vaatimusten osalta (ETA:n kannalta merkityksellinen teksti.)

6.6.2018   
            
            
               FI
            
            
               Euroopan unionin virallinen lehti
            
            
               L 140/5
            
         KOMISSION DELEGOITU ASETUS (EU) 2018/828,
   annettu 15 päivänä helmikuuta 2018,
   delegoidun asetuksen (EU) 2015/68 muuttamisesta lukkiutumattomia jarrujärjestelmiä, korkeapaineisia energianvaraajia ja yksipiirisiä hydrauliikkaliitäntöjä koskevien vaatimusten osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maa- ja metsätaloudessa käytettävien ajoneuvojen hyväksynnästä ja markkinavalvonnasta 5 päivänä helmikuuta 2013 annetun Euroopan parlamentin ja neuvoston asetuksen (EU) N:o 167/2013 (1) ja erityisesti sen 17 artiklan 5 kohdan,
   sekä katsoo seuraavaa:
   
               (1)
            
            
               Komission delegoidun asetuksen (EU) 2015/68 (2) johdanto-osan 6 kappaleessa ennakoidaan, että komissio arvioi vaatimusta, joka koskee lukkiutumattomien jarrujärjestelmien (ABS) asentamista 1 päivästä tammikuuta 2020 traktoreihin, joiden suurin rakenteellinen nopeus on 40–60 km/h. Kyseisen vaatimuksen arvioinnin jälkeen komissio totesi, että kyseisten ajoneuvojen ABS-jarruja koskevan vaatimuksen poistaminen delegoidusta asetuksesta säästäisi tuotannonalan ja käyttäjät kohtuuttomilta kustannuksilta, jotka lopulta hidastaisivat viimeisimmän jarruteknologian tehokasta käyttöä markkinoilla. Sen vuoksi vaatimus, jonka mukaan kyseisiin ajoneuvoihin olisi asennettava ABS-jarrut, olisi poistettava.
            
         
               (2)
            
            
               Korkeapaineisten energianvaraajien toimintaedellytyksissä olisi sallittava viimeisimmän teknologian mukainen painealue ja vahvistettava vastaava testi. Paineen raja-arvoja olisi näin ollen mukautettava.
            
         
               (3)
            
            
               Jotta siirtyminen yksipiiristen hydrauliikkaliitosten kieltämiseen sujuisi jäsenvaltioiden ja toimialan kannalta saumattomasti sovellettaessa delegoidussa asetuksessa (EU) 2015/68 vahvistettuja jarruttamista koskevia vaatimuksia uusiin traktoreihin, jotka on kytketty jo käytössä oleviin perävaunuihin, ja ottaen huomioon vedettävien maa- ja metsätaloudessa käytettävien ajoneuvojen kannan uudistamisasteen, jarrulaitteissa ja perävaunujen jarruliitoksissa käytettäviä yksipiirisiä hydrauliikkaliitoksia koskevien siirtymäkauden vaatimusten soveltamista olisi jatkettava 31 päivään joulukuuta 2024.
            
         
               (4)
            
            
               Sen vuoksi delegoitua asetusta (EU) 2015/68 olisi muutettava.
            
         
               (5)
            
            
               Koska tämä asetus sisältää delegoidun asetuksen (EU) 2015/68 sujuvan toiminnan kannalta tärkeitä muutoksia, tämän asetuksen olisi tultava voimaan kiireellisesti,
            
         ON HYVÄKSYNYT TÄMÄN ASETUKSEN:
   1 artikla
   Delegoidun asetuksen (EU) 2015/68 muuttaminen
   Muutetaan delegoitu asetus (EU) 2015/68 seuraavasti:
   
               1)
            
            
               Korvataan 16 artikla seuraavasti:
               ”16 artikla
               Yksipiirisiä hydrauliikkaliitäntöjä ja tällaisilla liitännöillä varustettuja traktoreita koskevat vaatimukset
               1.   Jarrulaitteissa ja perävaunujen jarruliitoksissa käytettäviin yksipiirisiin hydrauliikkaliitäntöihin ja yksipiirisillä hydrauliikkaliitännöillä varustettuihin traktoreihin sovellettavat suorituskykyvaatimukset vahvistetaan liitteessä XIII. Näitä vaatimuksia sovelletaan 31 päivään joulukuuta 2024.
               2.   Valmistajat eivät saa asentaa yksipiirisiä hydrauliikkaliitäntöjä uusiin traktoreihin 31 päivän joulukuuta 2024 jälkeen.”
            
         
               2)
            
            
               Muutetaan 17 artikla seuraavasti:
               
                           a)
                        
                        
                           kumotaan toinen kohta;
                        
                     
                           b)
                        
                        
                           korvataan neljäs kohta seuraavasti:
                           ”Kansallisten viranomaisten on 1 päivästä tammikuuta 2025 alkaen kiellettävä sellaisten uusien traktoreiden asettaminen saataville markkinoilla, rekisteröinti tai käyttöönotto, jotka on varustettu yksipiirisillä hydrauliikkaliitoksilla.”
                        
                     
         
               3)
            
            
               Muutetaan asetuksen (EU) 2015/68 liitteet I, IV ja XIII tämän asetuksen liitteen mukaisesti.
            
         2 artikla
   Voimaantulo
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 15 päivänä helmikuuta 2018.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 60, 2.3.2013, s. 1.
   
      (2)  Komission delegoitu asetus (EU) 2015/68 annettu 15 päivänä lokakuuta 2014, Euroopan parlamentin ja neuvoston asetuksen (EU) N:o 167/2013 täydentämisestä maa- ja metsätaloudessa käytettävien ajoneuvojen hyväksynnässä sovellettavien, ajoneuvojen jarruttamista koskevien vaatimusten osalta (EUVL L 17, 23.1.2015, s. 1).
   
      LIITE
      Muutetaan delegoidun asetuksen (EU) 2015/68 liitteet I, IV ja XIII seuraavasti:
      
                  1)
               
               
                  Muutetaan liite I seuraavasti:
                  
                              a)
                           
                           
                              kumotaan 2.2.1.21.2 kohta;
                           
                        
                              b)
                           
                           
                              korvataan 2.2.1.23 kohta seuraavasti:
                              
                                          ”2.2.1.23
                                       
                                       
                                          Muiden kuin 2.2.1.21.1 kohdassa tarkoitettujen traktoreiden, jotka on varustettu lukkiutumattomalla jarrujärjestelmällä, on täytettävä liitteen XI vaatimukset.”;
                                       
                                    
                        
                              c)
                           
                           
                              poistetaan 2.2.2.15.1.1 kohdassa ilmaisu ”Tämä paine saa olla enintään 11 500 kPa.”;
                           
                        
                              d)
                           
                           
                              lisätään 2.2.2.15.1.1.1 ja 2.2.2.15.1.1.2 kohta seuraavasti:
                              
                                          ”2.2.2.15.1.1.1
                                       
                                       
                                          Hydraulisten energianvaraajien matala paine ei saa olla yli 11 500:aa kPa järjestelmissä, jotka käyttävät energianvaraajia, joiden enimmäistoimintapaine on 15 000 kPa.
                                       
                                    
                                          2.2.2.15.1.1.2
                                       
                                       
                                          Tämä hydraulisten energianvaraajien matala paine saa olla yli 11 500 kPa järjestelmissä, jotka on paineistettu arvon 15 000 kPa ylittävään enimmäistoimintapaineeseen, jotta ne saavuttavat vahvistetun jarrutustehon.”
                                       
                                    
                        
            
                  2)
               
               
                  Lisätään liitteessä IV olevan C osan (Varastoitua energiaa käyttävät nestejarrujärjestelmät) 1.3.2.1.1 kohdan jälkeen kohta seuraavasti:
                  
                              ”1.3.2.1.1
                           
                           
                              Sellaisia energianvaraajia käyttävien järjestelmien osalta, jotka on paineistettu arvon 15 000 kPa ylittävään enimmäistoimintapaineeseen, jotta ne saavuttavat vahvistettua jarrutustehoa koskevat vaatimukset, energianvaraajassa vallitsevan paineen on kunkin testin alussa oltava enintään valmistajan ilmoittama paine.”
                           
                        
            
                  3)
               
               
                  Muutetaan liite XIII seuraavasti:
                  
                              a)
                           
                           
                              korvataan 1.1 kohta seuraavasti:
                              
                                          ”1.1
                                       
                                       
                                          Yksipiirinen hydrauliikkaliitäntä voidaan asentaa traktoriin, joka on varustettu jommallakummalla seuraavista:
                                          
                                                      a)
                                                   
                                                   
                                                      mikä tahansa liitteessä I olevassa 2.1.4 kohdassa tarkoitetuista liitäntätyypeistä;
                                                   
                                                
                                                      b)
                                                   
                                                   
                                                      mikä tahansa liitteessä I olevassa 2.1.5.1.1, 2.1.5.1.2 ja 2.1.5.1.3 kohdassa tarkoitetuista liitäntätyypeistä. Tässä tapauksessa useampien liitinten käytön välttämiseksi hydrauliikkaliitännän yksipiirinen urosliitin voi olla liitteessä I olevassa 2.1.5.1.1 kohdassa tarkoitettu urosliitin, edellyttäen että kyseiseen liittimeen kohdistuvat paineet ovat 1.1.1, 1.1.2 ja 1.1.3 kohdan mukaiset.”;
                                                   
                                                
                                    
                        
                              b)
                           
                           
                              lisätään 1.1.1, 1.1.2 ja 1.1.3 kohta seuraavasti:
                              
                                          ”1.1.1
                                       
                                       
                                          Jos vedettävän ajoneuvon ohjausjohto ja apujohto ovat kytkettyinä, tuotetun paineen pm on oltava liitteen II lisäyksessä 1 olevan kaavion 2 mukainen.
                                       
                                    
                                          1.1.2
                                       
                                       
                                          Jos yksipiirisellä hydrauliikkaliitännällä varustettu vedettävä ajoneuvo on kytkettynä, tuotetun paineen pm on oltava tässä liitteessä olevan 2 tai 3 kohdan mukainen.
                                       
                                    
                                          1.1.3.
                                       
                                       
                                          Edellä 1.1.1 ja 1.1.2 kohdassa tarkoitettujen kytkettyjen johtojen havaitsemisen on tapahduttava automaattisesti.”